433/2004

Máli S á hendur E og R var fellt niður í héraðsdómi að kröfu þess fyrrnefnda eftir að E og R höfðu lagt fram greinargerð í málinu. E og R kröfðust þess fyrir Hæstarétti að S yrði gert að greiða þeim hærri málskostnað en í úrskurði héraðsdóms. Með vísan til umfangs málsins í heild var

Dómur Hæstaréttar.

Mál þetta dæma hæstaréttardómararnir G-kk-nf C-kk-nf, H-kk-nf B-kk-nf og Ó-kk-nf B-kk-nf Þ-kk-nf.

Sóknaraðilar skutu málinu til Hæstaréttar með kæru 20. október 2004, sem barst réttinum ásamt kærumálsgögnum 29. sama mánaðar. Kærður er úrskurður Héraðsdóms Reykjaness 8. október 2004, þar sem mál varnaraðila gegn sóknaraðilum var fellt niður og varnaraðila gert að greiða þeim 70.000 krónur í málskostnað. Kæruheimild er í g. lið 1. mgr. 143. gr. laga nr. 91/1991 um meðferð einkamála. Sóknaraðilar krefjast þess að varnaraðila verði gert að greiða 361.050 krónur í málskostnað fyrir héraðsdómi, „eða aðra fjárhæð samkvæmt mati Hæstaréttar.“ Þá krefjast þau kærumálskostnaðar.

Varnaraðili krefst þess að hinn kærði úrskurður verði staðfestur og sér dæmdur kærumálskostnaður.

Eins og greinir í hinum kærða úrskurði höfðaði varnaraðili mál á hendur sóknaraðilum þar sem hann krafðist meðal annars skaðabóta að fjárhæð 3.055.676 krónur. Málið var þingfest 21. apríl 2004. Sóknaraðilar tóku til varna í málinu og lögðu fram greinargerð. Þar kröfðust þau aðallega að málinu yrði vísað frá dómi með vísan til þess að það væri höfðað á röngu varnarþingi. Varnaraðili féllst á þessa kröfu sóknaraðila og óskaði eftir því á dómþingi 14. september 2004 að málið yrði fellt niður. Gerðu sóknaraðilar þá kröfu um að þeim yrði úrskurðaður málskostnaður úr hendi varnaraðila. Gekk hinn kærði úrskurður í framhaldi af því.

Af gögnum málsins má ráða að krafa sóknaraðila sé reist á því að dæma beri þeim málskostnað í samræmi við málskostnaðaryfirlit, sem lagt var fram í þinghaldi 14. september sl. Þar kemur fram að þóknun lögmanns þeirra sé 361.050 krónur, en miðað er við vinnu í 27 klukkustundir og 10.000 krónur fyrir hverja klukkustund, auk virðisaukaskatts og útlagðs kostnaðar. Varnaraðili mótmælir kröfunni og bendir á að líta verði til umfangs máls og þess sérstaklega að mál vegna sama sakarefnis hafi þegar verið höfðað á réttu varnarþingi.

Samkvæmt 2. mgr. 130. gr. laga nr. 91/1991 skal stefnanda gert að greiða stefnda málskostnað ef máli er vísað frá dómi eða það er fellt niður af annarri ástæðu en þeirri að stefndi efni þá skyldu, sem hann er krafinn um. Þá er aðila rétt að krefjast greiðslu málskostnaðar úr hendi gagnaðila síns eftir mati dómsins eða samkvæmt sundurliðuðum reikningi, sem er lagður fram ekki síðar en við aðalmeðferð máls, sbr. 3. mgr. 129. gr. laganna. Þegar umfang máls þessa er virt í heild er hæfilegt að varnaraðili greiði sóknaraðilum 150.000 krónur í málskostnað fyrir héraðsdómi.

Varnaraðili verður dæmdur til að greiða sóknaraðilum kærumálskostnað eins og í dómsorði segir.

Dómsorð:

Varnaraðili, Samstarf, starfsmannafélag Samskipa hf., greiði sóknaraðilum, E-kvk-þgf S-kvk-þgf B-kvk-þgf og R-kk-þgf G-kk-þgf, samtals 150.000 krónur í málskostnað í héraði.

Varnaraðili greiði sóknaraðilum samtals 100.000 krónur í kærumálskostnað.

if !supportEmptyParas endif